CELEX: 52004PC0496
Language: fi
Date: 2004-07-14
Title: Ehdotus: Euroopan parlamentin ja neuvoston asetus eurooppalaisesta rajaseutuyhteistyöyhtymästä (ERY)

EUROOPAN YHTEISÖJEN KOMISSIO
                                     Bryssel 14.7.2004
                                     KOM(2004) 496 lopullinen
                                     2004/0168 (COD)
                           Ehdotus:
   EUROOPAN PARLAMENTIN JA NEUVOSTON ASETUS
     eurooppalaisesta rajaseutuyhteistyöyhtymästä (ERY)
                     (komission esittämä)
FI                                                            FI
 ---pagebreak---                                             PERUSTELUT
   Jäsenvaltioilla sekä alue- ja paikallisviranomaisilla on ollut merkittäviä ongelmia rajat
   ylittävien, valtioiden välisten ja alueiden välisten yhteistyötoimien toteuttamisessa ja
   hallinnoinnissa erilaisten kansallisten lainsäädäntöjensä ja menettelyjensä mukaisesti.
   Yhteisön tasolla on toteutettava aiheellisia toimenpiteitä näiden ongelmien ratkaisemiseksi.
   Koko yhteisön sopusointuinen kehitys sekä taloudellisen, sosiaalisen ja alueellisen
   yhteenkuuluvuuden lujittaminen edellyttävät rajaseutuyhteistyön tehostamista ja tarvittavien
   toimenpiteiden        toteuttamista     niiden      olosuhteiden      parantamiseksi,      joissa
   rajaseutuyhteistyötoimia pannaan täytäntöön.
   Perustamissopimuksen         159    artiklan     kolmannessa     kohdassa     määrätään,     että
   perustamissopimuksessa tarkoitetun taloudellista ja sosiaalista yhteenkuuluvuutta koskevan
   tavoitteen toteuttamiseksi voidaan päättää mainitun artiklan ensimmäisessä kohdassa
   tarkoitetuista rahastojen ulkopuolisista erityistoimista.
   Rajaseutuyhteistyötä haittaavien esteiden poistamiseksi on tarpeen luoda yhteisötason
   yhteistyöväline, jonka ansiosta yhteisön alueella voidaan perustaa oikeushenkilön asemassa
   olevia       yhteistoiminnallisia      yhtymiä,       joita     kutsutaan      ’eurooppalaisiksi
   rajaseutuyhteistyöyhtymiksi’ (ERY). ERY:n käytön on oltava vapaaehtoista.
   ERY toimii jäsentensä ja erityisesti siihen kuuluvien alue- ja paikallisviranomaisten nimissä ja
   lukuun. ERY:n jäsenet määrittelevät yhtymälle delegoidut tehtävät ja sen toimivaltuudet
   eurooppalaista rajaseutuyhteistyötä koskevassa sopimuksessa.
   ERY:n on voitava toimia siten, että se joko panee täytäntöön yhteisön erityisesti
   rakennerahastoista osarahoittamia rajaseutuyhteistyöohjelmia sekä valtioiden välistä ja
   alueiden välistä yhteistyötä koskevia ohjelmia tai toteuttaa jäsenvaltioiden sekä niiden alue- ja
   paikallisviranomaisten aloitteesta rajaseutuyhteistyötoimia, joiden rahoitukseen yhteisö ei
   osallistu.
   ERY:n muodostaminen ei vaikuta alue- paikallisviranomaisten eikä jäsenvaltioiden
   rahoitusvastuuseen yhteisön varojen eikä kansallisten varojen hoidon osalta.
   Sopimukseen eivät voi sisältyä alue- ja paikallisviranomaisten julkisena viranomaisena
   käyttämät toimivaltuudet, varsinkaan poliisitoimeen liittyvät valtuudet ja sääntelyvaltuudet.
FI                                                  2                                                FI
 ---pagebreak---                                                             2004/0168 (COD)
                                                Ehdotus:
                   EUROOPAN PARLAMENTIN JA NEUVOSTON ASETUS
                       eurooppalaisesta rajaseutuyhteistyöyhtymästä (ERY)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 159 artiklan
   kolmannen kohdan,
   ottavat huomioon komission ehdotuksen1,
   ottavat huomioon Euroopan talous- ja sosiaalikomitean lausunnon2,
   ottavat huomioon alueiden komitean lausunnon3,
   noudattavat perustamissopimuksen 251 artiklassa määrättyä menettelyä4,
   sekä katsovat seuraavaa:
   (1)     Perustamissopimuksen 159 artiklan kolmannessa kohdassa määrätään, että
           perustamissopimuksessa tarkoitetun taloudellista ja sosiaalista yhteenkuuluvuutta
           koskevan tavoitteen toteuttamiseksi voidaan päättää mainitun artiklan ensimmäisessä
           kohdassa tarkoitetuista rahastojen ulkopuolista erityistoimista. Koko yhteisön
           sopusointuinen      kehitys    sekä      taloudellisen,     sosiaalisen    ja    alueellisen
           yhteenkuuluvuuden lujittaminen edellyttävät rajaseutuyhteistyön tehostamista. Tässä
           tarkoituksessa olisi toteutettava tarvittavat toimenpiteet niiden olosuhteiden
           parantamiseksi, joissa rajaseutuyhteistyötoimia pannaan täytäntöön.
   (2)     Ottaen huomioon merkittävät ongelmat, joita jäsenvaltioilla, erityisesti alue- ja
           paikallisviranomaisilla, on ollut rajat ylittävien, valtioiden välisten ja alueiden välisten
           yhteistyötoimien toteuttamisessa ja hallinnoinnissa erilaisten kansallisten
           lainsäädäntöjensä ja menettelyjensä mukaisesti, on toteutettava aiheellisia
           toimenpiteitä näiden ongelmien ratkaisemiseksi.
   (3)     Ottaen huomioon erityisesti yhteisön maa- ja merirajojen lukumäärän kasvu
           laajentumisen jälkeen, on tarpeen helpottaa rajat ylittävän, valtioiden välisen ja
           alueiden välisen yhteistyön tehostamista.
   1
           EUVL C […], […], s. […].
   2
           EUVL C […], […], s. […].
   3
           EUVL C […], […], s. […].
   4
           EUVL C […], […], s. […].
FI                                                   3                                                  FI
 ---pagebreak---    (4)  On käynyt ilmi, että olemassa olevat välineet, kuten eurooppalainen taloudellinen
        etuyhtymä, eivät sovellu Interreg-yhteisöaloitteeseen kuuluvien rakennerahasto-
        ohjelmien puitteissa tehtävän järjestelmällisen yhteistyön organisointiin
        ohjelmakaudella 2000–2006.
   (5)  Euroopan aluekehitysrahastoa, Euroopan sosiaalirahastoa ja koheesiorahastoa
        koskevista yleisistä säännöksistä annetussa neuvoston asetuksessa (EY) N:o ... lisätään
        keinoja alueellisen yhteistyön tukemiseksi Euroopassa.
   (6)  On myös tarpeen helpottaa ja seurata rajaseutuyhteistyötoimia, joiden rahoitukseen
        yhteisö ei osallistu.
   (7)  Rajaseutuyhteistyötä haittaavien esteiden poistamiseksi on tarpeen luoda yhteisötason
        yhteistyöväline, jonka ansiosta yhteisön alueella voidaan perustaa oikeushenkilön
        asemassa olevia yhteistoiminnallisia yhtymiä, jäljempänä ’eurooppalaiset
        rajaseutuyhteistyöyhtymät’ (ERY). ERY:n käytön on oltava vapaaehtoista.
   (8)  ERY:n olisi pystyttävä toimimaan jäsentensä ja erityisesti siihen kuuluvien alue- ja
        paikallisviranomaisten nimissä ja puolesta.
   (9)  Jäsenten on määriteltävä ERY:n tehtävät ja toimivaltuudet                  eurooppalaista
        rajaseutuyhteistyötä koskevassa sopimuksessa, jäljempänä ’sopimus’.
   (10) Jäsenet voivat päättää perustaa ERY:n erillisenä oikeussubjektina tai delegoida sen
        tehtävät jollekin jäsenistä.
   (11) ERY:n on voitava toimia siten, että se joko panee täytäntöön erityisesti
        rakennerahastoja koskevan asetuksen (EY) N:o … mukaisesti ja Euroopan
        aluekehitysrahastoa koskevan asetuksen (EY) N:o … mukaisesti yhteisön
        osarahoittamia rajaseutuyhteistyöohjelmia sekä valtioiden välistä ja alueiden välistä
        yhteistyötä koskevia ohjelmia tai toteuttaa jäsenvaltioiden sekä niiden alue- ja
        paikallisviranomaisten aloitteesta rajaseutuyhteistyötoimia, joiden rahoitukseen
        yhteisö ei osallistu.
   (12) Olisi täsmennettävä, että ERY:n muodostaminen ei vaikuta alue- ja
        paikallisviranomaisten eikä jäsenvaltioiden rahoitusvastuuseen yhteisön varojen eikä
        kansallisten varojen hoidon osalta.
   (13) Olisi täsmennettävä, että sopimukseen eivät voi sisältyä alue- ja paikallisviranomaisten
        julkisena viranomaisena käyttämät toimivaltuudet, varsinkaan poliisitoimeen liittyvät
        valtuudet ja sääntelyvaltuudet.
   (14) On tarpeen, että ERY:llä on omat perussääntönsä ja omat elimensä sekä talousarviota
        ja rahoitusvastuuta koskevat säännöt.
   (15) Koska jäsenvaltiot eivät pysty tehokkaasti luomaan tässä asetuksessa tarkoitettuja
        rajaseutuyhteistyön edellytyksiä ja koska tällaiset edellytykset on tästä syytä parempi
        luoda yhteisön tasolla, yhteisö voi toteuttaa toimenpiteitä perustamissopimuksen 5
        artiklassa määrätyn toissijaisuusperiaatteen mukaisesti. Mainitussa artiklassa
        tarkoitetun suhteellisuusperiaatteen mukaisesti tässä asetuksessa ei ylitetä sitä, mikä on
        tarpeen näiden tavoitteiden saavuttamiseksi, sillä ERY:n käyttö on vapaaehtoista ja
        kunkin jäsenvaltion perustuslaillista järjestystä noudatetaan,
FI                                               4                                                 FI
 ---pagebreak---    OVAT ANTANEET TÄMÄN ASETUKSEN:
                                             1 artikla
                          Eurooppalainen rajaseutuyhteistyöyhtymä
   1.    Yhteisön alueella voidaan muodostaa yhteistoiminnallinen yhtymä eurooppalaisen
         rajaseutuyhteistyöyhtymän (jäljempänä 'ERY') muodossa tässä asetuksessa säädetyin
         edellytyksin ja säädettyjä yksityiskohtaisia sääntöjä noudattaen.
   2.    ERY on oikeushenkilö.
   3.    ERY:n tavoitteena on helpottaa ja edistää jäsenvaltioiden sekä alue- ja
         paikallisviranomaisten rajaseutuyhteistyötä taloudellisen, sosiaalisen ja alueellisen
         yhteenkuuluvuuden lujittamiseksi.
         Samassa tarkoituksessa sen tavoitteena voi myös olla valtioiden välisen ja alueiden
         välisen yhteistyön helpottaminen ja edistäminen.
                                             2 artikla
                                           Kokoonpano
   1.    ERY:yn voivat kuulua jäsenvaltiot sekä alue- ja paikallisviranomaiset tai muut
         paikalliset julkiset elimet, jäljempänä ’jäsenet’.
   2.    ERY:n perustamisesta päätetään sen jäsenten aloitteesta.
   3.    Jäsenet voivat päättää perustaa ERY:n erillisenä oikeussubjektina tai delegoida sen
         tehtävät jollekin jäsenistä.
                                             3 artikla
                                          Toimivaltuudet
   1.    ERY huolehtii jäsentensä sille tämän asetuksen mukaisesti uskomista tehtävistä. Sen
         toimivaltuudet määritellään eurooppalaista rajaseutuyhteistyötä koskevassa
         sopimuksessa, jäljempänä ’sopimus’, jonka sen jäsenet tekevät 4 artiklan mukaisesti.
   2.    ERY toimii yhtymälle delegoitujen tehtävien rajoissa jäsentensä nimissä ja puolesta.
         Tässä tarkoituksessa ERY:llä on kansallisen lainsäädännön mukaan oikeushenkilöllä
         oleva oikeuskelpoisuus.
   3.    ERY voi huolehtia joko yhteisön erityisesti rakennerahastoista osarahoittamien
         rajaseutuyhteistyöohjelmien täytäntöönpanosta tai minkä tahansa muun
         rajaseutuyhteistyötoimen toteuttamisesta riippumatta siitä, osallistuuko yhteisö
         rahoitukseen vai ei.
FI                                               5                                             FI
 ---pagebreak---       ERY:n muodostaminen ei vaikuta sen jäsenten ja jäsenvaltioiden rahoitusvastuuseen
      yhteisön varojen eikä kansallisten varojen osalta.
   4. Sopimukseen eivät voi sisältyä julkisen viranomaisen toimivaltuudet, varsinkaan
      poliisitoimeen liittyvät valtuudet ja sääntelyvaltuudet.
                                          4 artikla
                 Eurooppalaista rajaseutuyhteistyötä koskeva sopimus
   1. ERY:stä on tehtävä sopimus.
   2. Sopimuksessa on täsmennettävä            ERY:n    tehtävät,   yhtymän    kesto  ja   sen
      purkamisedellytykset.
   3. Sopimus voi koskea ainoastaan yhtä rajaseutuyhteistyön alaa, jonka jäsenet
      määrittelevät.
   4. Sopimuksessa on täsmennettävä kunkin ERY:n jäsenen vastuu ERY:n ja kolmansien
      osapuolten suhteen.
   5. Sopimuksessa on mainittava sen tulkinnassa ja soveltamisessa sovellettava
      lainsäädäntö. Sovellettava lainsäädäntö on jossakin asianosaisessa jäsenvaltiossa
      sovellettava lainsäädäntö. Jäsenten välisissä riita-asioissa toimivaltainen tuomioistuin
      on sen jäsenvaltion tuomioistuin, jonka lainsäädäntö on valittu sovellettavaksi.
   6. Sopimuksessa on vahvistettava valvonnan vastavuoroista tunnustamista koskevat
      yksityiskohtaiset säännöt.
   7. Edellytykset ERY:lle myönnettyjen viranomaistehtäviin liittyvien myönnytysten ja
      valtuutuksien harjoittamiseksi rajaseutuyhteistyön alalla on määriteltävä
      sopimuksessa sovellettavien kansallisten lainsäädäntöjen perusteella.
   8. Sopimus on annettava tiedoksi kaikille ERY:n jäsenille ja jäsenvaltioille.
                                          5 artikla
                                       Perussääntö
   1. ERY vahvistaa perussääntönsä sopimuksen perusteella.
   2. ERY:n perussäännössä on mainittava erityisesti seuraavat seikat:
      a)     jäsenluettelo,
      b)    ERY:n tarkoitus ja tehtävät sekä sen jäsensuhteet,
FI                                            6                                                FI
 ---pagebreak---       c)     ERY:n nimi ja kotipaikka,
      d)     ERY:n elimet ja niiden toimivaltuudet, toiminta, jäsenten edustajien lukumäärä
             eri elimissä,
      e)     ERY:n päätöksentekomenettelyt,
      f)     työkieli tai työkielet,
      g)     toimintaa koskevat yksityiskohtaiset säännöt erityisesti henkilöstöhallinnon
             osalta, työhönottoa koskevat yksityiskohtaiset säännöt, yhteistyötoimien
             vakauden takaavien työsopimusten luonne,
      h)     jäsenten rahoitusosuutta koskevat yksityiskohtaiset säännöt sekä talousarvioon
             ja kirjanpitoon sovellettavat säännöt,
      i)     riippumaton tilintarkastuselin ja ulkopuolinen tilintarkastaja.
   3. Jos ERY:n tehtävät delegoidaan 2 artiklan 3 kohdan mukaisesti jollekin sen jäsenelle,
      perussääntö voi sisältyä sopimukseen.
   4. ERY pystyy toimimaan 3 artiklan 2 kohdan mukaisesti, kun perussääntö on
      vahvistettu.
                                          6 artikla
                                           Elimet
   1. ERY:ä edustaa johtaja, joka toimii ERY:n nimissä ja puolesta.
   2. ERY voi kutsua koolle jäsentensä edustajien kokouksen.
   3. Perussäännössä voidaan vahvistaa lisäelimiä.
                                          7 artikla
                                        Talousarvio
   1. ERY laatii ohjeellisen vuotuisen talousarvion, jonka sen jäsenet hyväksyvät. ERY
      laatii vuotuisen toimintakertomuksen, jonka jäsenistä koostuvat riippumattomat
      asiantuntijat varmentavat.
   2. Jäsenten taloudellinen vastuu on suhteessa heidän rahoitusosuuteensa talousarviosta
      kunnes ERY:n velat on maksettu.
FI                                            7                                             FI
 ---pagebreak---                                               8 artikla
                                             Julkisuus
   Edellä olevan 5 artiklan 4 kohdan mukaisesti toimivan ERY:n perustamissopimus julkaistaan
   Euroopan unionin virallisessa lehdessä. Kaikki jäsenvaltiot tunnustavat ERY:n
   oikeuskelpoisuuden julkaisuhetkestä alkaen.
   Julkaisun on sisällettävä ERY:n nimi, tarkoitus, jäsenluettelo ja kotipaikan osoitetiedot.
                                              9 artikla
                                           Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2007.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä […].
   Euroopan parlamentin puolesta               Neuvoston puolesta
   Puhemies                                    Puheenjohtaja
   […]                                         […]
FI                                                8                                           FI